Octavian Goga

Octavian Goga (født 1. april 1881 i Resinár i kongedømmet Ungarn i Østerrike-Ungarn, død 7. mai 1938 i Ciucea i Romania) var en rumensk forfatter og politiker.

Han var statsråd flere ganger etter første verdenskrig, og han var en av lederne for det nasjonalkristne partiet fra 1935, og statsminister fra desember 1937 til februar 1938. Under sitt kortvarige styre rakk Gogas regjering å innføre en rekke antisemittistiske lover. I 1938 uttalte han til Time: «Det jødiske problemet er gammelt her, og det er en rumensk tragedie. Enkelt sagt, vi har alt for mange jøder».

I sine dikt, skrevet på et arkaiserende språk, protesterte han mot ungarenes undertrykkelse av rumenerne i Transilvania.

Referanser 

Romanias statsministre
Rumenskspråklige forfattere
Rumenske diktere
Rumenske dramatikere
Personer fra Sibiu
Medlem av Det rumenske akademi
Antisemittisme